Et lagerkøleskab står tændt døgnet rundt. Derfor kan det svare sig at se på strømforbruget. Der kan være mange penge at spare ved at vælge et skab med et lavere forbrug. Mellem 500 og 1000 kr. kan man godt spare ved at købe et energivenligt skab. Hvis du ganger det årlige kW-forbrug med 2 kr. får du et godt billede af, hvad det koster at have køleskabet kørende i et år. Forbruget der står angivet i varebeskrivelsen er maks. forbruget og hovedparten af køleskabene er blevet testet, og har fået målt døgnforbruget under realistiske forhold. Ofte vil det billigste skab være det dyreste over tid, og derfor skal du udregne skabets levetidsomkostninger (dette kan vi også hjælpe dig med). Det vil sige, at et dyrt skab som GRAM ofte vil være en bedre investering, da der ikke går mange år for den har tjent sig selv hjem i sparede strømudgifter.